Diari Oficial de la Generalitat Valenciana


Sumari del DOGV 6008, del 07-05-2009 (2009/4932)

RESOLUCIÓ de 29 d'abril de 2009, de la Direcció General d'Avaluació, Innovació i Qualitat Educativa i de la Formació Professional, de la Conselleria d'Educació, per la que s'adjudiquen ajudes econòmiques per al desenrotllament de la Primera Fase dels Programes de Qualificació Professional Inicial corresponents al curs 2009-2010, d'acord amb la convocatòria d'ajudes realitzada per Orde de 27 de febrer de 2009, de la Conselleria d'Educació.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6008

Data del DOGV
:   07-05-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/4932


Data del document
:   29-04-2009

Organisme emissor
:   Conselleria d'Educació

Tipus de document
:   Resolució

Correcció d'errades

Anàlisi jurídica

 Descriptors 

:   * centre d'ensenyament
    * reforma de l'ensenyament
    * ajuda pública
    * ensenyament secundari
    * ensenyament professional
    * política educativa
    * accés a l'educació
    * suport econòmic

RESOLUCIÓ de 29 d'abril de 2009, de la Direcció General d'Avaluació, Innovació i Qualitat Educativa i de la Formació Professional, de la Conselleria d'Educació, per la que s'adjudiquen ajudes econòmiques per al desenrotllament de la Primera Fase dels Programes de Qualificació Professional Inicial corresponents al curs 2009-2010, d'acord amb la convocatòria d'ajudes realitzada per Orde de 27 de febrer de 2009, de la Conselleria d'Educació. [2009/4932]
Per Orde de 27 de febrer de 2009, de la Conselleria d'Educació, es van convocar ajudes per al desenrotllament dels Programes de Qualificació Professional Inicial, previstos en l'Orde de 19 de maig de 2008, de la Conselleria d'Educació, per la que es regulen els Programes de Qualificació Professional Inicial en la Comunitat Valenciana.
Examinades les peticions d'ajudes presentades per les entitats sol·licitants, i valorats els seus projectes socioeducatius en funció dels criteris i prioritats establides en l'Orde de 7 de juliol de 2008, de la Conselleria d'Educació, per la que s'aproven les bases reguladores i el procediment general per a la concessió d'ajudes per al desenrotllament de Programes de Qualificació Professional Inicial.
Vista la proposta de concessió de les ajudes que eleva la Comissió de Valoració dels Programes de Qualificació Professional Inicial creada a este efecte, en compliment del que disposa l'article 9 de l'Orde de 7 de juliol de 2008, de la Conselleria d'Educació.
D'acord amb les competències atribuïdes per delegació segons l'article 10 de la mencionada Orde de 7 de juliol de 2008, resolc:
Primer
1. Aprovar la concessió d'ajudes per al desenrotllament de la primera fase dels Programes de Qualificació Professional Inicial de les modalitats d'Aules i Aules Polivalents (annex I) Tallers i Tallers Polivalents (annex II) i Especial (annex III) a les entitats beneficiàries relacionades en cada un dels annexos citats, segons les denominacions, modalitats i imports que en ells s'indiquen.
2. Denegar la concessió d'ajudes per al desenrotllament de la primera fase dels Programes de Qualificació Professional Inicial de les modalitats d'Aules, Aules Polivalents, Tallers, Tallers Polivalents i Especial, a les entitats relacionades en l'annex IV segons l'àmbit provincial, les denominacions i modalitats que en el mateix s'indiquen, que no obstant es constituiran en llista de reserva segons el número al respecte indicat en la relació per a cada província, entenent-se que, en el cas de renúncia d'alguna de les entitats els programes de les quals hagen sigut aprovats per esta resolució, les noves concessions d'ajudes es realitzaran a favor d'entitats en la província corresponent en tot cas, i respecte de la mateixa modalitat si existiren programes de la mateixa modalitat en la llista de reserva provincial.
3. Inadmetre les sol·licituds d'ajudes formulades per les entitats relacionades en l'annex V a esta resolució pels motius que en ell s'indiquen.
Segon
Les quanties corresponents a la part C, transferències de capital, assignades en l'annex I a esta resolució han sigut establides per la Comissió de Valoració tenint en compte la distinció existent entre programes nous o les qualificacions dels quals hagen experimentat un canvi substancial respecte d'anys precedents, als que els correspon 9000 euros per programa, i programes promoguts per centres i entitats que en el passat hagen dut a terme programes del mateix perfil o semblants, i en este cas les quanties són inferiors per eixe motiu, sense perjuí que als programes de perfil industrial els corresponga 2700 euros, front els programes de perfil de servicis, als quals correspon 1924 euros per requerir una inversió inferior.
Tercer
Els Programes de Qualificació Professional Inicial es realitzaran en dues fases, segons el que disposa l'article 10.4 i 5 de l'Orde de 7 de juliol de 2008 ja citada.
Per a l'aprovació de la segona fase, hauran d'ajustar-se al que disposa l'article 10.7 de la mateixa Orde de 7 de juliol de 2008.
Per als programes relacionats en els annexos I, II i III d'esta resolució, el termini de presentació en la Conselleria d'Educació de la documentació de justificació econòmica, corresponent a la primera fase, finalitzarà, per a la part C o transferències de capital, el 30 d'octubre de 2009 i per a les parts A i B o transferències corrents el 7 de gener del 2010, si bé és convenient que les entitats beneficiàries avancen les justificacions a partir de l'1 de desembre de 2009.
El pagament de la subvenció es farà efectiu en els termes que s'indica en l'article 11 de l'Orde de 7 de juliol de 2008.
Quart
La primera fase començarà l'1 de setembre i finalitzarà el 31 de desembre de l'any d'inici del programa. La segona fase començarà l'1 de gener i finalitzarà el 30 de juny de l'any següent al de l'inici del programa. La seua justificació econòmica es presentarà abans del 10 de juliol del 2010.
A efectes lectius la data de començament i finalització del programa coincidirà amb la que s'establisca en el calendari escolar per a l'Educació Secundària Obligatòria cada curs.
Quint
A fi de poder dur a terme adequadament el procés d'escolarització en els programes finançats amb fons públics i garantir el compliment dels preceptes establits en la Llei Orgànica de Protecció de Dades (Y.I.Y.X.) és necessari garantir tant la viabilitat dels suports informàtics com la responsabilitat i confidencialitat sobre les dades i informacions que es processen.
A tal fí, cal remetre via Fax al número 322617487 i correu electrònic a codonyer\_htf@bvj.ei, en el termini de 5 dies a comptar de la publicació d'esta disposició, les dades que més avall s'assenyalen.
Així mateix hauran d'incorporar a la base, seguint les instruccions i els terminis que posteriorment s'assenyalen, els places escolars vacants que s'oferisquen.
Fitxa de dades:
- Denominació del centre o entitat
- Municipi.
- Denominació del programa.
- Codi (a omplir per l'administració)
- Nom i cognoms del titular.
- DNI: amb el format de 9 dígits (8 números i la lletra), havent de completar amb zeros davant els NIF fins a arribar als 9 dígits. Per exemple: el NIF: 06513932T es registraria com: 595450012Q.
- Data de naixement: la data de naixement ha de tindre el format dd/mm/aa.
- Correu electrònic.
Sext
En el termini de 15 dies des de la data d'inici del curs, les entitats beneficiàries procediran a la presentació de la documentació d'inici en la Direcció General d'Avaluació, Innovació i Qualitat Educativa i de la Formació Professional, que inclourà:
a) Annex VI a esta resolució degudament omplit.
b) Documentació acreditativa d'haver subscrit i pagat l'assegurança d'accidents i de responsabilitat civil per mitjà de l'aportació de la pòlissa de l'assegurança o la carta de garantia, en els termes que s'indiquen en l'article 7.2 de l'Orde de 7 de juliol de 2008.
c) Fotocòpia compulsada de la documentació acreditativa de la titulació i/o experiència professional de l'equip docent.
d) En la modalitat Programes de Qualificació Professional Especial i en aquells programes que integren fins a un màxim de dos alumnes amb necessitats educatives especials, s'aportaran les certificacions de minusvalidesa, i informes psicopedagògics originals o compulsats de data no anterior a 6 mesos comptats des de la data d'inici del programa.
e) Fotocòpies compulsades d'aval bancari i de la corresponent carta de pagament de fiança (Servici Territorial d'Hisenda). Només per a entitats sense ànim de lucre que trien rebre la bestreta de 40% en virtut de l'article 47 bis del Text Refós de la Llei d'Hisenda Pública.
f) Escrit-notificació, firmat i segellat, en el que s'especifique que l'entitat sense ànim de lucre, anticipa l'import econòmic, justificant el gasto abans del 7 de gener del 2010.
g) Annex VII d'esta resolució, estadística, degudament omplit.
h) Certificació del representant de l'entitat beneficiària, en el cas de rebre subvencions, ajudes, ingressos o recursos d'altres administracions públiques o d'altres ens públics o privats, nacionals o internacionals, indicant l'origen i quantitat de les mateixes.
Esta documentació estarà disponible en l'adreça de la xarxa www.edu.gva.es/eva: Formació Professional.
Sèptim
A causa de la participació de fons finalistes aportats pel Fons Social Europeu, les entitats beneficiàries utilitzaran el codi PQPI/FSE en cada un dels seus apunts comptables.
Octau
La Conselleria d'Educació queda facultada per a procedir a la minoració, o al reintegrament total si és el cas, de la subvenció concedida en els supòsits previstos en l'article 13 de l'Orde de 7 de juliol de 2008, quedant, en tot cas, l'entitat compromesa al compliment del que establix l'article 12 de la mateixa Orde, relatiu a les obligacions de les entitats beneficiàries.
Nové
1. L'entitat promotora vindrà obligada a justificar en imprés normalitzat les quantitats aportades per a la realització del programa en la seua primera i segona fase. Quan el programa finalitze, es redactarà una memòria segons el que establix l'article 22 de l'Orde de 19 de maig de 2008 per la que es regulen els Programes de Qualificació Professional Inicial en la Comunitat Valenciana.
Els impresos normalitzats de justificació de gastos de la primera i segona fase es trobaran en la pàgina web de la xarxa abans citada. En la justificació econòmica de cada programa, les entitats inclouran la certificació acreditativa d'estar al corrent de les seues obligacions tributàries i front la Seguretat Social segons la normativa en vigor al respecte, així com la declaració del representant de l'entitat per mitjà de la que declara que l'entitat per ell/ella representada no és deutora de reintegraments de subvencions de conformitat amb el que determinen els articles 47.7.5 del Text Refós de la Llei d'Hisenda Pública de la Generalitat i 34.5 de la Llei 38/2003, de 17 de novembre, General de Subvencions.
2. Quan les activitats dels programes hagen sigut finançades, a més de amb la subvenció, amb fons propis o altres subvencions o recursos, haurà d'acreditar-se en la justificació l'import, procedència i aplicació de tals fons a les activitats subvencionades.
3. L'entitat beneficiària realitzarà un seguiment de la prossecució d'estudis i inserció laboral dels participants en el programa que, previ estudi per la Comissió de Valoració dels Programes de Qualificació Professional Inicial, servirà d'indicador per a avaluar, en futurs exercicis, la viabilitat d'eixes accions en funció del col·lectiu a què elles anaven dirigides i la modalitat d'actuació per la qual es va optar.
Els resultats del mencionat seguiment podran ser incorporats, en un termini màxim de 6 mesos posteriors a la finalització del programa.
Desé
En compliment d'allò que s'ha disposat per article 16 de la mencionada Orde de 7 de juliol de 2008, el material imprés divulgatiu dels Programes de Qualificació Professional Inicial, així com la retolació de les instal·lacions on es duguen a terme estos programes, s'ajustarà al model i instruccions indicades en l'annex VIII d'esta resolució.
Onzé
La realització dels Programes de Qualificació Professional Inicial es regirà pel que establix l'Orde de 19 de maig de 2008 de la Conselleria d'Educació i l'Orde de 7 de juliol de 2008 i totes les instruccions es que dicten per la Direcció General d'Avaluació, Innovació i Qualitat Educativa i de la Formació Professional.
Esta resolució produirà efectes a partir de l'endemà al de la seua publicació en el Diari Oficial de la Comunitat Valenciana.
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció contenciosa administrativa, este acte, que posa fi a la via administrativa, podrà ser recorregut potestativament en reposició o bé cabrà plantejar directament recurs contenciós administratiu, en els terminis i davant de dels òrgans que s'indiquen a continuació:
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de la seua publicació.
b) El recurs contenciós administratiu haurà de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.
València, 29 d'abril de 2009. La directora general d'Avaluació, Innovació i Qualitat Educativa i de la Formació Professional: Auxiliadora Hernández MiñanaAnnex VIII (Continuació)
Programes de Qualificació Professional Inicial (1)
Cofinançats per:
La Generalitat Valenciana i la Comissió Europea: Fons Social Europeu
Promoguts PER: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(2)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Denominació del Programa o dels programes que es realitzen
(3)
Conselleria d'Educació
Direcció General d'Avaluació, Innovació i Qualitat Educativa i de la Formació Professional